હિન્દુસ્તાન અને પાકીસ્તાનની સીમાઓ નક્કી કરવા સિરીલ રેડક્લીફની આગેવાનીમાં ૮મી જુલાઈ, ૧૯૪૭ ના એક કમીશન નીમવામાં આવ્યું. કમીશને સરકાર પાસે તે સમયે જે આંકડા હતા, એના ઉપરથી મુસ્લીમ બહુમતિવાળ જીલ્લા, જે એક બીજાને અડીને હોય, અને બીજી કેટલીક ભોગોલિક વાતો ધ્યાનમાં રાખીને, સીમાઓ નક્કી કરવાની હતી. ખૂબ જ ઓછો સમય હોવાથી, કમીશને એનાથી શક્ય હતું એ પ્રમાણે પૂર્વ અને પશ્ચિમ પાકીસ્તાનની સીમાઓ આંકી. ખરેખર તો ૧૪ મી ઓગસ્ટે પાકીસ્તાને સ્વતંત્રતા જાહેર કરી અને ૧૫ મી ઓગસ્ટે ભારતે સ્વતંત્રતા જાહેર કરી, ત્યાં સુધી કમીશનનું કામ માંડ માંડ પુરૂં થયું. ૧૬ મી ઓગસ્ટે કમીશને નક્કી કરેલી સીમાઓની જાહેરાત લોર્ડ માઉન્ટબેટને કરી. આ જાહેરાતથી બન્ને પક્ષને અસંતોષ થયો હતો.